ลำปางเมืองแห่งรถม้าแห่งนี้ มีร้านขนมจีนอร่อยๆ นั่นก็คือ “ครัวมุกดาขนมจีนหล่มเก่า” ร้านนี้เป็นร้านขายขนมจีน ชื่อดังของเมืองรถม้าลำปางเลยนะครับ ประวัตินั้นไม่ทราบ แต่สนใจว่าจะอร่อยสมคำร่ำรือกันไหม
ร้านจะตั้งอยู่ที่ถนนสนามบิน อ.เมือง แถวๆร้านหนังสือดวงกมล ในแผนที่ของวงใน น่าจะผิดพลาดอยู่ เด๋วจะลองแจ้งแก้ไขครับ
ที่จอดรถก็สามารถจอดได้บริเวณหน้าร้านเลย แต่ออกจะจ๊อกแจ๊กจอแจหน่อย เพราะรถผ่านไปผ่านมาเยอะมาก
บรรยายกาศของร้านก็ดูโอเคครับ ขนาดร้านค่อนข้างใหญ่ โต๊ะเยอะ ทางร้านใช้โต๊ะไม้หนักๆด้วยครับ จะยก จะย้าย ก็ต้องออกแรงกันหน่อย
วันนี้สั่งไปหลายเมนู น้ำยาทุกชนิดจัดลงตรงกลางโต๊ะ แล้วว่ากันไป
มีน้ำยา (น้ำแกง) แกงเขียวหวานไก่ยอดมะพร้าว น้ำยาปลาช่อน น้ำพริก น้ำเงี้ยว น้ำยาป่า
นอกจากนี้ยังสั่งแค๊ปหมู น้ำพริกหนุ่ม ไก่ย่าง ส้มตำปลาร้า ส้ำตำไทย มาอีกด้วย เยอะไปไหนเนี่ยยยย
จากที่ลองชิมน้ำยาทั้งหมด ให้คะแนนน้ำยาปลาช่อนกับน้ำพริกอันดับแรกเลยครับ
น้ำยาปลาช่อนรสชาติเข้มข้นดี
น้ำพริกก็อร่อยรสชาติหวานมัน
อีกอย่างหนึ่งที่อยากจะป่าวประกาศก็คือ ไก่ย่างครับ เนื้อนุ่มหอมมาก กินกับข้าวเหนียวร้อนๆ เอาอะไรมาแลกก็ไม่ยอมหล่ะครับ
เสียดายไม่ได้ลองอาหารเวียดนามพวก แหนมเนือง ปอเปี๊ยะญวนทอด หมูยอลวกจิ้ม เลยครับ เพราะอาหารเต็มโต๊ะ กระเพราะก็เต็มที่แล้ว
การบริการของที่นี่ก็จัดว่าดีครับ น้องๆเด็กเสริฟ ทำงานกันอย่างขยันขันแข็งและดูแลลูกค้าดี
ผ่านมาก็ลองชิมกันนะครับ